ƐZUKOALƐDEƐ 11
Kɛzi Baebolo Nu Ngyinlazo Boa Yɛ Ɛ?
1. Duzu ati a yɛhyia adehilelɛ a?
Yɛ Bɔvolɛ ne ze nrɛlɛbɛ tɛla yɛ. Ɔle Selɛ mɔɔ lɛ ɛlɔlɛ yemɔti ɔdwenle yɛ nwo. Bieko, yeambɔ yɛ kɛ yɛli yɛ ti anwo. (Gyɛlɛmaya 10:23) Kakula hyia ye awovolɛ adehilelɛ, zɔhane ala a yɛ muala yɛhyia Nyamenle adehilelɛ a. (Ayezaya 48:17, 18) Baebolo nu ngyinlazo maa yɛnyia adehilelɛ. Ɛhye le ahyɛlɛdeɛ mɔɔ vi Nyamenle ɛkɛ.
Gyihova mɛla ne mɔ kile yɛ ɛbɛlabɔlɛ adenle kpalɛ na ɔmaa yɛnwu mɔɔ yɛyɛ a yɛbanyia nyilalɛ mɔɔ abo ɛmpɛ ɛlɛ kenlebie la. Nyamenle a bɔle yɛ a, yemɔti ɔfɛta kɛ yɛdi ye adehilelɛ zo.
2. Duzu a le Baebolo nu ngyinlazo?
Baebolo nu ngyinlazo maa yɛnwu mɔɔ Nyamenle kpondɛ kɛ yɛyɛ wɔ tɛnlabelɛ ngakyile bie mɔ anu la. Mɛla kile debie titile bie mɔɔ ɔnle kɛ yɛyɛ anzɛɛ ɔwɔ kɛ yɛyɛ la. (Mɛla ne 22:8) Ɔwɔ kɛ yɛfa yɛ adwenle yɛdi gyima amaa yɛanwu kɛzi ngyinlazo bie fane tɛnlabelɛ bie anwo la. (Mrɛlɛbulɛ 2:10-12) Kɛ neazo la, Baebolo ne kile kɛ ngoane le ahyɛlɛdeɛ mɔɔ vi Nyamenle ɛkɛ. Yɛkola yɛfa ngyinlazo ɛhye yɛdi gyima wɔ gyima nu, sua nu, yɛɛ mekɛ mɔɔ yɛlɛtu adenle la. Ɔmaa yɛyɛ ninyɛne mɔɔ bɔ yɛ nwo bane la.
3. Ngyinlazo nwiɔ boni a anwo hyia kpalɛ a?
Gyisɛse hanle ngyinlazo nwiɔ bie mɔɔ anwo hyia kpalɛ la anwo edwɛkɛ. Mɔɔ lumua la maa yɛnwu deɛmɔti bɛbɔle sonla la—kɛ ɔbanwu Nyamenle, yeahulo ye, na yeazonle ye nɔhalɛ nu. Ɔwɔ kɛ yɛdwenle ngyinlazo ɛhye anwo wɔ yɛ kpɔkɛzilɛ biala anu. (Mrɛlɛbulɛ 3:6) Menli mɔɔ di ngyinlazo ɛhye azo la yɛ Nyamenle agɔnwo, nyia nɔhalɛ anyelielɛ, yɛɛ dahuu ngoane.
Ngyinlazo ne mɔɔ tɔ zo nwiɔ la maa yɛ nee menli tɛnla anzondwolɛ nu. (1 Kɔlentema 13:4-7) Saa yɛbahola yɛava ngyinlazo ɛhye yɛali gyima a ɛnee ɔwɔ kɛ yɛsukoa kɛzi Nyamenle nee menli di la.
4. Kɛzi Baebolo nu ngyinlazo boa yɛ ɛ?
Baebolo nu ngyinlazo maa mbusua nwu kɛzi bɛbɔ nu bɛtɛnla wɔ ɛlɔlɛ nu la. (Kɔlɔsaema 3:12-14) Nyamenle Edwɛkɛ ne bɔ mbusua nwo bane na ɔkile bɛ ngyinlazo fofolɛ—yemɔ a le kɛ ɔwɔ kɛ agyalɛma bɔ nu tɛnla dahuu.
Baebolo nu ngyinlazo kola boa yɛ wɔ nwonane nu na ɔbɔ yɛ nganeɛdelɛ nwo bane. Kɛ neazo la, gyimamenlema dɔɔnwo kulo menli mɔɔ di nɔhalɛ na bɛyɛ gyima kpalɛ kɛmɔ Baebolo ne kile la. (Mrɛlɛbulɛ 10:4, 26; Hibuluma 13:18) Nyamenle Edwɛkɛ ne kile yɛ kɛ yɛmaa yɛ kunlu ɛdwo mɔɔ yɛdi nee mɔɔ yɛno la anwo na yɛmaa agɔnwolɛ mɔɔ yɛ nee Nyamenle bava la ɛhyia yɛ ɛdɛla anwonyia.
Baebolo nu ngyinlazo kola bɔ yɛ kpɔkɛdelɛ nwo bane. (Mrɛlɛbulɛ 14:30; 22:24, 25) Kɛ neazo la, saa yɛtie Nyamenle mɛla mɔɔ tua nzabolɛ la a ɔbɔ yɛ nwo bane ɔfi ewule nee esiane nwo. (Mrɛlɛbulɛ 23:20) Gyihova maa yɛ adenle maa yɛno nza noko ɔnle kɛ yɛno ye dɔɔnwo. (Edwɛndolɛ 104:15; 1 Kɔlentema 6:10) Nyamenle ngyinlazo boa yɛ maa yɛnea yɛ nyɛleɛ nee mɔɔ yɛdwenledwenle nwolɛ la boɛ. (Edwɛndolɛ 119:97-100) Noko, tɛ nvasoɛ mɔɔ nɔhalɛ Keleseɛnema banyia la angome ati a bɛdi Nyamenle ngyinlazo zo a. Bɛfa bɛwula Gyihova anyunlunyia.
Sukoa Dɔɔnwo
Duzu A Baebolo ne Kilehile Amgba A?
Bɔ Ɛbɛla Mɔɔ Sɔ Nyamenle Anye
Yɛkola yɛbɔ ɛbɛla mɔɔ sɔ Gyihova anye. Nɔhalɛ nu, ɛbahola wɔayɛ ɔ gɔnwo.
Duzu A Baebolo ne Kilehile Amgba A?
Nyia Nyamenle Adwenle wɔ Ngoane Nwo
Kɛzi Nyamenle bu ɛkolɛyelɛ, mogya mɔɔ yɛdie, nee nane ngoane ɛ?
YƐ NWO EDWƐKƐ
Biza Baebolo Ɛzukoalɛ
Sukoa Baebolo nu nɔhalɛ wɔ mekɛ nee ɛleka mɔɔ ɛkulo.
twi_Latn twi_Latn twi_Latn twi_Latn bam_Latn ewe_Latn twi_Latn twi_Latn twi_Latn twi_Latn twi_Latn bam_Latn twi_Latn twi_Latn bam_Latn sot_Latn ewe_Latn bam_Latn sot_Latn twi_Latn twi_Latn twi_Latn kin_Latn ewe_Latn